Eurovision laulukilpailu 2023

Eurovision laulukilpailu 2023 on järjestyksessään 67. Eurovision laulukilpailu. Se järjestetään Liverpoolissa, Yhdistyneessä kuningaskunnassa. Vuoden 2022 kilpailun voitti Ukrainan Kalush Orchestra kappaleellaan "Stefania", mutta Venäjän hyökkäyksen vuoksi kilpailua ei pystytä järjestämään voittajamaassa. Kilpailun semifinaalit järjestetään 9. ja 11. toukokuuta ja finaali 13. toukokuuta 2023.

Euroviisut järjestetään Isossa-Britanniassa yhdeksättä kertaa; aiemmin maa isännöi kilpailua Lontoossa vuosina , ,  ja . Pääkaupungin lisäksi kilpailu on järjestetty Edinburghissa vuonna , Brightonissa vuonna , Harrogatessa vuonna  ja Birminghamissa vuonna .

Vuoden 2023 kilpailuun osallistuu 37 maata. Bulgaria, Montenegro ja Pohjois-Makedonia vetäytyvät vuoden 2023 kilpailusta.

Tapahtumapaikka 

Vuoden 2023 kilpailu järjestetään Ison-Britannian Liverpoolissa. Venäjän hyökkäyksen vuoksi kilpailua ei voida järjestää edellisen vuoden voittajamaassa, Ukrainassa. Kilpailun tapahtumapaikkana toimii Liverpool Arena. 11 000 kapasiteetin omaavalla monitoimiareenalla on järjestetty lukuisia konsertteja ja urheilutapahtumia.

Britannia on järjestänyt kilpailun kahdeksan kertaa, sekä on aiemminkin järjestänyt kilpailun edellisvuoden voittajamaan puolesta; yhteensä neljä kertaa. Vuonna 1959 Alankomaat oli voittanut kilpailun, mutta maa ei halunnut toistamiseen järjestää kilpailua, joten vuoden 1960 kilpailu järjestettiin Lontoossa. Vuoden 1962 kilpailun voitti Ranska, mutta maan televisioyhtiöllä ei ollut halua järjestää kilpailuja enää kolmatta kertaa, joten vuoden 1963 kilpailu järjestettiin toistamiseen Lontoossa. Vuonna 1971 kilpailun voitti Monaco, jolla ei kuitenkaan ollut resursseja järjestää seuraavan vuoden kilpailua kotimaassaan. Täten vuoden 1972 Euroviisut järjestettiin Edinburghissa. Vuoden 1973 Euroviisut voitti Luxemburg. Maa ei kuitenkaan halunnut taloudellisista syistä johtuen järjestää kisoja kahta vuotta peräkkäin. Siksi vuoden 1974 Euroviisujen tapahtumapaikkana toimi Brighton.

Isäntämaan valinta 
Ukraina voitti vuoden 2022 kilpailun, joten Eurovision laulukilpailun perinteen mukaan maa olisi järjestänyt vuoden 2023 kilpailun. Ukraina oli isännöinyt kilpailua aikaisemmin vuosina 2005 ja 2017. Venäjän hyökättyä Ukrainaan spekuloitiin, pystyisikö maa järjestämään kilpailun epävakaan tilanteen vuoksi. Tämän vuoksi useat maat ilmaisivat kiinnostuksensa isännöintiin Ukrainan puolesta. Nämä maat olivat Alankomaat, Belgia, Britannia, Espanja, Islanti, Italia, Puola ja Ruotsi.

16. toukokuuta 2022, Mykola Tšernotytskyi, Ukrainan yleisradioyhtiö NTKU:n puheenjohtaja, mainitsi toivovansa vuoden 2023 kilpailun järjestettävän rauhaisassa Ukrainassa ja toivoi, että maa voisi taata jokaisen osallistujan ja delegaation turvallisuuden tapahtuman aikana. 20. toukokuuta 2022 Tšernotytskyi ilmoitti Ukrainan yleisradioyhtiön aloittavan keskustelut EBU:n kanssa kilpailun järjestämisestä Ukrainassa.

Useat ukrainalaiset poliitikot puolsivat kilpailun järjestämistä Ukrainassa. Ukrainan presidentti Volodymyr Zelenskyi mainitsi toivovansa jonain päivänä kilpailun järjestettävän Mariupolissa. Mykola Povoroznyk, Kiovan kaupungin ensimmäinen varajohtaja, ilmoitti 26. toukokuuta 2022 Kiovan olevan tarvittaessa valmis isännöimään kilpailua. Oleksandr Tkatšenko, Ukrainan kulttuuriministeri, mainitsi 3. kesäkuuta 2022 aikovansa keskustella ehdollisista muutoksista EBU:n kanssa, jotta kilpailu voitaisiin järjestää maassa. Taras Melnytšuk, Ukrainan hallituksen edustaja, ilmoitti 10. kesäkuuta, että kilpailua varten on perustettu komitea auttamaan sen järjestämisessä.

NTKU ja Ukrainan hallitus tapasivat 16. kesäkuuta 2022 EBU:n kanssa keskustellakseen mahdollisista isännöintivaihtoehdoista Ukrainassa. NTKU ehdotti kokouksessa Lviviä, Taka-Karpatiaa ja Kiovaa mahdollisiksi tapahtumapaikoiksi. 17. kesäkuuta 2022 Euroopan yleisradiounioni (EBU) ilmoitti, ettei kilpailua järjestetä Ukrainassa. EBU tuli tähän päätökseen keskusteltuaan NTKU:n ja kolmannen osapuolen asiantuntijoiden kanssa. EBU ilmoitti myös, että keskustelut alkaisivat Britannian yleisradioyhtiön BBC:n kanssa kisojen järjestämisestä Britanniassa. Britannia sijoittui edellisvuoden kilpailussa toiseksi Sam Ryderin kappaleella ”Space Man”. Tämä on ensimmäinen kerta sitten vuoden , kun kilpailua ei järjestetä voittajamaassa. 25. heinäkuuta 2022 vahvistettiin, että kilpailu järjestetään Britanniassa. Kilpailun järjestää Britannian yleisradioyhtiö BBC yhteistyössä Ukrainan kansallisen televisioyhtiön NTKU:n kanssa. EBU ilmoitti myös, että vaikka kisoja ei järjestetäkään Ukrainassa, tulevien kisojen yhteydessä Ukrainan voittoa edellisissä kilpailuissa pidetään kuitenkin näyttävästi esillä.

Valintavaihe 

Kun EBU ilmoitti, että kilpailu järjestetään Britanniassa, BBC käynnisti isännöintikilpailun. 20 kaupunkia oli ilmoittanut kiinnostuksensa järjestää kilpailun, joista 13 oli sittemmin hakenut isännöintikilpailuun. 12. elokuuta 2022 BBC ilmoitti, että Birmingham, Glasgow, Leeds, Liverpool, Manchester, Newcastle ja Sheffield jatkaisivat ehdokaskaupunkeina. 27. syyskuuta ilmoitettiin että valinta tehdään Glasgow’n ja Liverpoolin välillä. EBU ja BBC ilmoittivat 7. lokakuuta 2022, että lopulliseksi isäntäkaupungiksi oli valittu Liverpool.

Selite:
 Isäntäkaupunki  Loppuvaiheen ehdokaskaupungit  Ehdokaskaupungit

Tuotanto 
Vuoden 2023 Eurovision laulukilpailu on yhteistuotanto Britannian televisioyhtiön BBC:n ja Ukrainan kansallisen televisioyhtiön NTKU:n välillä. NTKU työskentelee yhdessä BBC:n kanssa kehittääkseen ja toteuttaakseen ukrainalaisia elementtejä suoria lähetyksiä varten. Tähän sisältyvät muun muassa visuaalinen teema, taustamusiikki, juontajien valinta sekä avajais- ja väliaikanumerot. Kilpailun tuottaa BBC Studios, BBC:n kaupallinen tytäryhtiö. Vuoden 2023 kilpailun tuotantotiimin jäsenet ilmoitettiin 17. lokakuuta 2022. Rachel Ashdown toimii kilpailun päävaltuutettuna. Martin Green on kilpailun toimitusjohtaja, Andrew Cartmell toimii vastaavana tuottajana, Lee Smithurst ohjelman päällikkönä, Twan van de Nieuwenhuijzen kilpailun johtajana ja James O'Brien tuotannosta vastaavana johtajana.

Formaatti

Esitykset 
Kolmatta vuotta peräkkäin osallistujilla on mahdollisuus käyttää etukäteen nauhoitettua taustalaulua, vaikkakin jokaisen osallistujamaan delegaatiolla on silti mahdollisuus käyttää live-taustalaulajia, joko lavalla tai sen ulkopuolella, tai live- ja äänitettyjen taustalaulujen yhdistelmää. Kappaleen päälaulajien tulee kuitenkin esiintyä livenä.

Graafinen ilme 
8. lokakuuta 2023, isäntäkaupungin julkistamisen yhteydessä, EBU julkaisi vuoden 2023 kilpailun yleisen logon. "Euroviisusydän", jonka keskelle on tyypillisesti sijoitettu sen vuoden isäntämaan lippu, pitää vuonna 2023 sisällään Ukrainan lippua heijastaakseen maan voittoa edellisvuoden kilpailussa. Song Contest -tekstin () alapuolella lukee United Kingdom () sekä alempana Liverpool 2023 kuvatakseen Britannian isännöintiä vuonna 2023.

Osallistujamaat 
Vuoden 2023 kilpailuun osallistuu yhteensä 37 maata, joka on pienin osallistujamäärä sitten vuoden 2014 kilpailun, jolloin myös 37 maata osallistui.

Semifinalistit

Finalistit 
Edellisen kilpailun voittaja Ukraina pääsee automaattisesti finaaliin yhdessä viiden suurimman rahoittajamaan kanssa.

Muut maat 
  – 26. toukokuuta 2022 Dani Ortolà, Andorran yleisradioyhtiö RTVA:n sisällönhallinnoija, sanoi maan paluun kilpailuun olevan epätodennäköistä lyhyellä tai keskipitkällä aikavälillä. 14. kesäkuuta 2022 RTVA vahvisti, ettei Andorra palaa kilpailuun vuonna 2023. Andorra osallistui kilpailuun viimeksi vuonna 2009.
  – 14. lokakuuta 2022  Bosnian ja Hertsegovinan yleisradioyhtiö BHRT ilmoitti, ettei maa palaa kilpailuun vuonna 2023. Syyksi BHRT mainitsi meneillään olevat taloudelliset vaikeudet. Bosnia ja Hertsegovina osallistui kilpailuun viimeksi vuonna 2016.
  – 14. lokakuuta 2022 Bulgarian yleisradioyhtiö BNT vahvisti maan vetäytyvän vuoden 2023 kilpailusta mainiten syiksi taloudelliset vaikeudet sekä vähäisen kiinnostuksen kilpailua kohtaan. BNT mainitsi myös maan paluun kilpailuun olevan epätodennäköistä lähitulevaisuudessa.  Bulgaria osallistui kilpailuun viimeksi vuonna 2022.
  – 5. lokakuuta 2022 Kazakstanin yleisradioyhtiön Habarin tuottaja Žan Mukanov sanoi, että maalla on "kaikki mahdollisuudet osallistua Euroviisuihin" vuonna 2023 ja toivoi maan debytoivan kilpailussa. Habar ei toistaiseksi ole Euroopan yleisradiounionin täysmääräinen jäsen, joten se tarvitsisi erillisen kutsun kilpailuun, samoin kuin Australian tapauksessa. Kazakstan on kuitenkin osallistunut lasten Eurovision laulukilpailuun vuodesta 2018 lähtien. Kazakstan ei kuitenkaan ollut mukana EBU:n 20. lokakuuta julkaisemalla osallistujalistalla.
  – 16. toukokuuta 2022 Kosovon yleisradioyhtiö RTK:n pääjohtaja Shkumbin Ahmetxhekaj mainitsi, että yhtiö aikoo hakea EBU-jäsenyyttä vuoden lopussa ja vahvisti, että jos RTK saisi EBU-jäsenyyden, Kosovo voisi osallistua kilpailuun. Kosovo ei ollut osana EBU:n 20. lokakuuta julkaisemaa osallistujalistaa.
  – 9. elokuuta 2022 Liechtensteinin yleisradioyhtiö 1 FL TV ilmoitti, että se ei aio enää hakea Euroopan yleisradiounionin (EBU) jäsenyyttä, mikä sulkee toistaiseksi pois maan debyytin kilpailussa.
  – 2. elokuuta 2022 Luxemburgin yleisradioyhtiö RTL vahvisti, ettei maa palaa kilpailuun vuonna 2023. Maa on aiemmin maininnut osallistumatta jättämisen syyksi sen, että RTL keskittyy musiikkikilpailujen ja viihteen sijasta uutisointiin. Maan osallistuminen kilpailuun olisi myös taloudellinen vaikeus yleisradioyhtiölle. Luxemburg osallistui kilpailuun viimeksi vuonna 1993.
  – Marokko ei ollut mukana EBU:n 20. lokakuuta julkaisemalla osallistujalistalla. Marokko osallistui kilpailuun viimeksi vuonna 1980.
  – 22. marraskuuta 2021 ilmoitettiin, että osa Monacon valtion budjetista oli sijoitettu vuoden 2023 Euroviisuihin osallistumiseen. Monaco suunnittelee kilpailuun osallistumista uudella yleisradioyhtiöllä nimeltä Monte-Carlo Riviera TV, joka tulisi korvaamaan maan edellisen yleisradioyhtiön TMC:n. Suunnitelmat kuitenkin viivästyivät, sillä Monte-Carlo Riviera TV:n on määrä käynnistyä jolloinkin vuoden 2023 kesä-syyskuussa alun perin suunnitellun vuoden 2022 lopun sijaan, mikä tekee osallistumisesta vuoden 2023 kilpailuun epätodennäköistä. 5. syyskuuta 2022 vahvistettiinkin, että Monaco ei osallistu vuoden 2023 Euroviisuihin. Monaco osallistui kilpailuun viimeksi vuonna 2006.
  – 13. lokakuuta 2022 Montenegron yleisradioyhtiö RTCG ilmoitti, että Montenegro ei osallistu vuoden 2023 kilpailuun. Syiksi RTCG ilmoitti taloudelliset vaikeudet sekä sponsorien puutteen. Montenegro osallistui kilpailuun viimeksi vuonna 2022.
  – 14. lokakuuta 2022 Pohjois-Makedonian yleisradioyhtiö MRT vahvisti maan vetäytyvän vuoden 2023 kilpailusta. Syiksi MRT mainitsi energiakriisin aiheuttamat taloudelliset vaikeudet sekä hintavan osallistumismaksun. MRT aikoo kuitenkin televisioida kilpailun ja toivoo maan palaavan Euroviisuihin vuonna 2024. Pohjois-Makedonia osallistui kilpailuun viimeksi vuonna 2022.
  – 10. kesäkuuta 2022 Slovakian yleisradioyhtiö RTVS alkujaan vahvisti, ettei maa palaa kilpailuun vuonna 2023 mainiten syyksi taloudelliset rajoitteet sekä alhaiset katsojaluvut silloin, kun maa vielä kilpaili Euroviisuissa. Myöhemmin kuitenkin täsmennettin, että maa saattaa harkita paluuta kilpailuun RTVS:n uuden pääjohtajan valinnan jälkeen, ja lopullisen päätöksen odotetaan tehtävän elokuussa. 30. kesäkuuta 2022 RTVS:n uudeksi pääjohtajaksi valittiin Ľuboš Machaj, joka korvaa entistä pääjohtajaa Jaroslav Rezníkia. 20. lokakuuta, osallistujalistan julkaisemisen yhteydessä, kävi kuitenkin ilmi, että RTVS oli päättänyt olla palaamatta kilpailuun vuonna 2023. Slovakia osallistui Euroviisuihin viimeksi vuonna 2012.
  – Turkki ei ollut mukana EBU:n 20. lokakuuta julkaisemalla osallistujalistalla. Turkki osallistui Euroviisuihin viimeksi vuonna 2012.
  – Unkari ei ollut mukana EBU:n 20. lokakuuta julkaisemalla osallistujalistalla. Unkari osallistui kilpailuun viimeksi vuonna 2019.
  – 28. toukokuuta 2021 Euroopan yleisradiounioni EBU erotti Valko-Venäjän yleisradion BTRC:n EBUsta. Erottamisen syynä oli Valko-Venäjän vuoden 2021 Eurovision laulukilpailuun lähettämä kappale, jossa EBUn mukaan oli liian poliittinen sanoma.  Yleisen tulkinnan mukaan kappaleen sanoitus teki avoimesti pilkkaa Valko-Venäjän vuosien 2020–2021 demokratiamielenosoituksista, tukien itsevaltaista presidenttiä Aljaksandr Lukašenkaa ja mielenosoitusten väkivaltaista tukahduttamista. Valko-Venäjällä oli mahdollisuus lähettää toinen kappale ja Valko-Venäjä lähettikin, mutta sekin hylättiin. Toisen hylätyn kappaleen jälkeen EBU diskasi Valko-Venäjän vuoden 2021 kilpailusta ja 28. toukokuuta erotti Valko-Venäjän EBUsta. Tämän takia Valko-Venäjä ei osallistu vuoden 2023 kilpailuun. Valko-Venäjä osallistui Euroviisuihin viimeksi vuonna 2019.
  – 25. helmikuuta 2022 EBU kielsi Venäjän osallistumisen vuoden 2022 kilpailuun Venäjän hyökättyä Ukrainaan edellisenä päivänä. Lähes heti kiellon tultua julki Venäjä erosi EBUsta omasta tahdostaan. Tämän myötä Venäjä ei osallistu vuoden 2023 kilpailuun. Venäjä osallistui Euroviisuihin viimeksi vuonna 2021.

Lähteet 

Eurovision laulukilpailu 2023